«Ինտիմ» էջը վերահղված է այստեղ։ Այլ կիրառումների համար այցելիր Ինտիմ (այլ կիրառումներ)։
Ինտիմ և ռոմանտիկ հարաբերությունները շատ հաճախ վերաճում են ամուսնության։
**Ինտիմ հարաբերություններն** ընդհանուր առմամբ անվանում են խիստ անձնական և կողմնակի աչքերից թաքցրած շատ մտերիմ մարդկանց հարաբերությունները։ Սովորաբար խոսակցական իմաստով ինտիմ հարաբերությունները նախ և առաջ սեռական հարաբերություններն (սեքս) են։

Օրինակ՝ անգլերենում ինտիմ հարաբերությունները սովորաբար ըմբռնում են սեռական հարաբերությունները (սեքսը), բայց ընտանիքի տարբեր անդամների, ընկերների կամ ծանոթների միջև հարաբերությունները նույնպես կարող են բնութագրվել որպես *intimate* (ինտիմ, մոտ)։

Համաձայն անգլալեզու «Մարդկանց կոնսուլտացիա ողջ կյանքի ընթացքում» (անգլ.՝ Counseling Individuals Through the Lifespan) գրքի՝ «*ինտիմ հարաբերությունները (անգլ.՝ intimate relationship) միջանձնային հարաբերություններն են, որոնք տարբերվում են ֆիզիկական կամ զգացական մոտակայությամբ (անգլ.՝ physical or emotional intimacy). Ֆիզիկական մոտությունն [այստեղ] հասկացվում է կրքոտ ռոմանտիկ կապվածություն կամ սեռական հարաբերություններ*»։ Զգացական մտերմությունը սիրո կամ համակրանքի զգացումն է։ Ընդ որում պետք է նշել, որ զգացական մտերմությունը ևս կարող է վերաճել ֆիզիկականի։

Նմանատիպ հարաբերությունները մարդկության կյանքում ունեն էական դեր։ Մարդիկ ընդհանուր ձգտում ունեն զգալ իրենց «պատկանելությունը» (խմբին) և սիրել, և այդ ցանկությունը կարող է բավարարվել՝ ինտիմ (մոտ) հարաբերություններ կառուցելով։ Կարելի է ասել, որ ինտիմ (մոտ) հարաբերություններում մարդիկ հնարավորություն ունեն ձևավորել զգացական խիստ կապվածության զգացում և վայելել այն։

Եռանկյունու տեսություն
----------------------

Ըստ Ռոբերտ Ջ․ Շտերնբերգի՝ մարդկային պոտենցիալի զարգացման պրոֆեսորի (Կոռնելի համալսարան)՝

> 
> 
> Մտերմությունը (անգլ.՝ intimacy) մերձության, կապվածության և մեկուսացման զգացողությունն է սիրային հարաբերություններում։ Այս բառն օգտագործվում է, որպեսզի նկարագրվի սիրային հարաբերություններում ջերմության զգացումը։
> 
> 
> 

Շտերնբերգի մշակած «սիրո եռանկյուն տեսության»՝ սիրային/ինտիմ հարաբերություններ առաջանալու/գոյություն ունենալու համար անհրաժեշտ է երեք հանգամանք՝

* մտերմություն՝

մերձության, կապվածության և մեկուսացման զգացողություն սիրային հարաբերություններում։
* կիրք՝

Կիրքը ստեղծում է ֆիզիկական ձգողություն, կայուն սեռական ձգողականություն և ստեղծում հոգեբանական վիճակ, որի ժամանակ մարդը պատրաստ է ցուցադրել իր ռոմանտիկ զգացմունքներն ու պատրաստ է հրապուրել կամ հրապուրվել։
* որոշում և պարտականությունների ընդունում։

Տվյալ կետն առնչվում է մարդու կողմից ընդունված սիրելու և իր սիրո առարկայի հետ երկարատև մտերմիկ հարաբերություններում այդ սերը պահպանելու որոշման հետ։ Ընդ որում, երկրորդը (պարտականությունների ընդունում կամ զուգընկերոջը նվիրված լինելու զգացումը) կարող է տեղին չլինել, այսինքն՝ մարդը կարող է արտահայտել իր սերը և որոշել շարունակել սիրել, բայց միևնույն ժամանակ անհրաժեշտություն չզգա իր վրա վերցնել երկարաժամկետ պարտավորություններ։

Ծանոթագրություններ
------------------

1. 1 2  «Интимные отношения»։ *Психологос (энциклопедия по практической психологии)*
2. 1 2  *Ribbens J. M. Doolittle M. Sclater S. D.* Understanding Family Meanings: A Reflective Text. — Policy Press[en], 2012. — С. 267—268. — ISBN 978-1447301127
3. 1 2  *Derlega V. J.* Communication, Intimacy, and Close Relationships. — Elsevier, 2013. — С. 13. — ISBN 978-1483260426
4. ↑  *Daniel W. Wong; Kimberly R. Hall; Cheryl A. Justice; Lucy Wong Hernandez* Counseling Individuals Through the Lifespan. — SAGE Publications[en], 2014. — С. 326—. — ISBN 978-1-4833-2203-2. — «Intimacy: As an intimate relationship is an interpersonal relationship that involves physical or emotional intimacy. Physical intimacy is characterized by romantic or passionate attachment or sexual activity.».
5. 1 2 3  Miller, Rowland & Perlman, Daniel (2008). *Intimate Relationships (5th ed.)*. McGraw-Hill. 978-0073370187
6. ↑  Perlman, D. (2007). The best of times, the worst of times: The place of close relationships in psychology and our daily lives. *Canadian Psychology*, **48**, 7–18.
7. 1 2  «Psychologist Explains 10 Habits of The Most Intimate Couples»։ *Power of Positivity*։ 2019-03-21   
«10 привычек пар, у которых самые близкие отношения»

Արտաքին հղումներ
----------------

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4026924-3 |

 |